MLDataScientist/Wikipedia-uzbek-2024-05-01 huggingface dataset:
Izumozaki

Yaponiyaning Niigata prefekturasida joylashgan shaharchadir. 2019-yil 1-iyul holatiga koʻra, shaharning taxminiy aholisi 4190 kishidan iborat boʻlgan, aholi zichligi esa 1 km² ga 94,4 kishidan toʻgʻri keladi. Shaharning umumiy maydoni 44,38 kvadrat kilometrni (17,14 mi²) tashkil etadi.

Geografiyasi 
Izumozaki markaziy Niigata prefekturasining gʻarbda Yapon dengizi bilan chegaradosh qirgʻoq chizigʻi mintaqasida joylashgan.

Atrofdagi munitsipalitetlar 

 Niigata prefekturasi
 Nagaoka
 Kashivazaki

Iqlimi 
Izumozaki nam iqlimga ega (Köppen Cfa) boʻlib, issiq va nam yoz hamda sovuq qish faslida kuchli qor yogʻishi bilan ajralib turadi. Izumozakidagi oʻrtacha yillik harorat 12,6 °C ni tashkil etadi. Yillik oʻrtacha yogʻin miqdori 2261 mm, boʻlib, sentyabr esa eng seryogʻin oy hisoblanadi. Avgustda eng yuqori harorat 25,7 °C, eng past harorat esa yanvarda, 0,7 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Izumozaki aholisi soni soʻnggi 50 yil ichida barqaror ravishda kamaygan.

Tarixi 
Hozirgi Izumozaki hududi qadimgi Echigo viloyatining bir qismi boʻlgan. Edo davrida, bu toʻgʻridan-toʻgʻri Tokugavaa syogunati tomonidan nazorat qilinadigan Tenryō hududi va Izumozaki daikanshoning joylashgan hududi edi. Buyuk Zen shoiri va xattoti Ryokan 1758-yilda Izumozaki shahrida tugʻilgan. Meiji davri boshlangandan soʻng, hudud Niigataning Santo tumaniga aylantirildi. Keyinchalik, 1886-yil 1-aprelda zamonaviy munitsipalitetlar tizimini yaratish bilan Izumozaki shahri ham tashkil etildi. 1904-yil 1-aprelda Izumozaki qoʻshni Amaze shahrini oʻziga qoʻshib oldi. Izumozaki qoʻshni Nishikoshi qishlogʻi bilan 1957-yil 20-iyunda birlashib ketdi.

Iqtisodiyoti 
Mahalliy iqtisodiyotda baliq ovlash tijorati ustunlik qiladi. Ishlaydigan aholining katta qismi qoʻshni Nagaoka yoki Kashivazakiga sish qidirib boradi.

Taʼlim tizimi 
Izumozakida bitta davlat boshlangʻich maktabi va shahar hukumati tomonidan boshqariladigan bitta davlat oʻrta maktabi mavjud. Shaharda Niigata prefekturasi taʼlim kengashi tomonidan boshqariladigan bitta davlat oʻrta maktabi faoliyat yuritadi.

Transporti

Temir yoʻl 

  — Echigo liniyasi
 Oginojō — Izumozaki

Magistral yoʻl 

 Milliy yoʻnalish 116
 Milliy yoʻnalish 352
 Milliy yoʻnalish 402
 Milliy yoʻnalish 460

Manbalar

Havolalar 

 Rasmiy sayti 

Niigata prefekturasidagi shaharchalar
Izumozaki, Niigata
Goethe instituti

Goethe instituti () bosh binosi Myunxenda joylashgan notijorat assotsiatsiya boʻlib, u oʻz oldiga nemis tilini chet elda targʻib qilish, xalqaro madaniy hamkorlikni rivojlantirish va Germaniyaning har tomonlama, zamonaviy qiyofasini yetkazish vazifasini qoʻygan. U nemis shoiri Iogan Volfgang fon Goethe sharafiga nomlangan. 2020-yilda nemis tili kurslarida 223 000 nafardan ziyod kishi qatnashdi. 2021-yil oxiriga kelib Goethe Institutlari 98 mamlakatda 158 ta joyda mavjud edi. Institutlar asosan federal byudjetdan moliyalashtiriladi.

Faoliyati

Nemis tilini boshqa davlatlarga chet tili sifatida targʻib qilish 

Nemis tashqi madaniy va taʼlim siyosati uchun kadrlar boʻyicha eng yirik vositachi tashkilot keng koʻlamli imtiyozlarga ega. Oʻquv materiallari va nemis tili oʻqituvchilarining malakasini oshirish (har yili taxminan 1700 ta grant). Shuningdek, ushbu sohadagi ilmiy tadqiqotlar va til siyosati tashabbuslarida ishtirok etadi.

Goethe instituti har ikki yilda bir marta butun dunyodan nemis tilini oʻrganuvchilar uchrashuvchi va fikr almashuvchi Xalqaro Deutscholympiade (IDO) ni tashkil qiladi.

Goethe instituti „Maktablar: kelajak uchun hamkorlar“ loyihasining bosh hamkori hisoblanadi. Federal Tashqi ishlar vazirligi tashabbusi bilan boshlangan ushbu loyiha butun dunyo boʻylab Germaniyada davlatidagi 2000 dan ziyod hamkor maktablarni bogʻlaydi va shu tariqa chet eldagi nemis maktablari tarmogʻini va nemis tili sertifikatini taqdim etuvchi maktablarni toʻldiradi (Xorijdagi maktablar tanlash va moliyalashtirish boʻyicha markaziy idora (ZfA) ham javobgardir.) Tashabbusning bir qismi sifatida Goethe instituti butun dunyo boʻylab „nemis tilini chet tili sifatida“ oʻqitishga qaratilgan 700 ta maktabni oʻz ichiga oladi va qoʻllab-quvvatlaydi.

Goethe instituti prezidentlari va bosh kotiblari 

 Kurt Magnus (1951-1962)
 Maks Grasman (1962-1963)
 Piter X Pfayfer (1963-1971)
 Hans Geynrix Gervart fon Bittenfeld (1971-1977)
 fon Bismark (1977-1989)
 Xans Xaygert (1989-1993)
 Hilmar Xoffman (1993-2001)
 Jutta Limbach (2002-2008)
 Klaus-Diter Lemann (1-aprel 2008-yil — 13-noyabr 2020-yil)
 Karola Lentz (2020-yil 13-noyabrdan beri)

Manbalar

Havolalar 
 Website des Goethe-Instituts
 Selbstdarstellung zum 70-jährigen Jubiläum des Goethe-Institut

Institutlar
Kita-ku (Niigata)

Yaponiyaning Hokuriku mintaqasi Niigata prefekturasidagi Niigata shahrining sakkizta palatasidan biri hisoblanadi. 2018-yil 1-sentyabr holatiga koʻra, palatada uy xoʻjaliklarida hisoblangan aholi soni 74559 nafarni, aholi zichligi esa har kvadrat kilometrga 690 kishini tashkil qilgan. Boʻlimning umumiy maydoni 107,72 kvadrat kilometrni (41,59 mi²) tashkil etadi.

Geografiyasi 
Kita-ku Niigata shahrining shimoli-sharqiy hududida joylashgan. Kita-ku shimol tomonda Yapon dengizi bilan chegaradosh hisoblanadi.

Atrofdagi munitsipalitetlar 

 Niigata prefekturasi
 Higashi-ku, Niigata
 Konan-ku, Niigata
 Shibata
 Agano
 Seiro

Tarixi 
Hozirgi Kita-ku hududi qadimgi Echigo viloyatining bir qismi boʻlgan. Kuzudzuka qishlogʻi 1889-yil 1-aprelda Niigataning Kitakanbara tumanida zamonaviy munitsipalitetlar tizimining oʻrnatilishi bilan tashkil etilgan shundan soʻng esa 1901-yil 1-noyabrda shaharcha maqomiga koʻtarilgan. 1955-yil 31-martda u Toyosaka deb oʻzgartirildi hamda 1970-yil 1-noyabrda shahar maqomiga koʻtarildi. Niigata shahri Toyosakani 2005-yil 21-martda anneksiya qildi. Niigata 2007-yil 1-aprelda hukumat tomonidan belgilangan shaharga aylantirildi va bir necha qismlarga boʻlindi, sobiq Toyosaka va sobiq Niigata shahrining qirgʻoq qismi bilan birga yangi Kita Ward tarkibiga kiritildi.

Taʼlim tizimi

Universitet 

Hududda bitta Niigata sogʻliqni saqlash va farovonlik universiteti faoliyat yuritadi.

Boshlangʻich va oʻrta taʼlim 
Kita-kuda Niigata shahar hukumati tomonidan boshqariladigan 13 ta davlat boshlangʻich maktabi va sakkizta davlat oʻrta maktabi faoliyat yuritadi. Boʻlimda Niigata prefekturasi taʼlim kengashi tomonidan boshqariladigan bitta davlat oʻrta maktabi va bitta xususiy oʻrta maktab ham bunyod etilgan.

Transporti

Temir yoʻl 
 JR Sharq — Hakushin liniyasi

 Niizaki — Hayadōri — Toyosaka — Kuroyama

Tranzit avtobus 

 Niigata Kotsu tomonidan boshqariladigan tranzit avtobus
 E2 / E4
 Toyosaka Sta. — JRA poyga maydoni
 Toyosaka Sta. — Tsukioka Onsen

Magistral yoʻllar 

 Nihonkai-Tōhoku tezkor yoʻl
 Milliy yoʻnalish 7
 Milliy yoʻnalish 113

Ahamiyatli joylari

Joylar 

 Fukushimagata Lagoon suv parki
 Niigata Racecourse, JRA poygalaridan biri
 Niigata Senbei Okoku

Gallereya

Manbalar

Havolalar 

 Niigata shahrining rasmiy veb-sayti 
 Niigata Kita-ku veb-sayti 
 Niigata shahrining rasmiy turistik maʼlumotlari  (koʻp tilli)
 Niigata Pref. Rasmiy sayohat qoʻllanma (koʻp tilli)

Niigata tomonlari (shahar)
Luke McCormick

Luke Philip McCormick () (1999-yil 21-yanvarda tugʻilgan) — angliyalik professional futbolchi. Luke McCormick „Bristol Rovers“ futbol klubida yarim himoyachi sifatida oʻynaydi.

Faoliyati

Chelsea 
Luke McCormick „Chelsea“ futbol klubining yoshlar jamoasiga olti yoshida qoʻshilgan.

Shrewsbury Town (ijara) 
2019-yilning 18-iyulida Luke McCormick „Chelsea“ futbol klubi bilan 2022-yilgacha amal qiladigan yangi uch yillik shartnoma imzoladi. Oʻsha kuni Luke McCormick Birinchi liga vakili „Shrewsbury Town“ futbol klubiga mavsumiy ijara asosida qoʻshildi. 3-avgust kuni Luke McCormick „Shrewsbury“ klubi safida „Portsmouth“ futbol klubi ustidan 1:0 hisobida gʻalaba qozonilgan oʻyinda debyut qildi. Bu oʻyinda Luke McCormick 53-daqiqada Josh Laurent oʻrniga maydonga tushdi.

Luke McCormickning ijara muddati 2020-yil 2-yanvarda tugadi.

Bristol Rovers (ijara) 
2020-yil 21-sentyabrda Luke McCormick „Bristol Rovers“ futbol klubiga mavsum oxirigacha ijara asosida qoʻshildi. 26-sentyabr kuni Luke McCormick klub safidagi ilk oʻyinini „Doncaster Rovers“ futbol klubiga qarshi uchrashuvda oʻtkazdi. 2021-yilning 5-aprelida „Rovers“ klubining (quyi ligaga tushib ketish ehtimoli oshib borayotgan vaqtdagi) „Doncaster Rovers“ futbol klubiga qarshi oʻyinida Luke McCormick dubl qayd etdi. Natijada „Bristol Rovers“ futbol klubi besh oʻyinlik magʻlubiyat seriyasini tugatdi. Luke McCormickning oʻyin faoliyati „Bristol Post“ jurnali tomonidan mukammal 10/10 ball baholadi. Luke McCormick mavsum oxirida, ijara muddati tugagach, yana „Chelsea“ klubiga qoʻshildi.

AFC Wimbledon 
2021-yilning 2-iyulida Luke McCormick „AFC Wimbledon“ futbol klubi bilan shartnoma imzolash uchun olti yoshidan beri oʻynagan klubini tark etdi. Luke McCormick 2021-yil 7-avgustda „Doncaster Rovers“ futbol klubiga qarshi oʻyinda (2:1 hisobida gʻalaba) oʻzining „Wimbledon“ klubidagi ilk oʻyinini oʻtkazdi.

Bristol Rovers 
Luke McCormick 2022-yil 24-avgustda „Bristol Rovers“ futbol klubiga nomaʼlum toʻlov evaziga qaytib keldi va uch yillik shartnoma imzoladi. Luke McCormick klubdagi ikkinchi debyut oʻyinini 30-avgust kuni „Plymouth Argyle“ futbol klubiga qarshi uchrashuvda oʻtkazdi. Bu oʻyin 1:1 hisobidagi durang bilan yakunlandi.

Faoliyat statistikasi

Manbalar 

Angliya futbolchilari
Yashayotgan insonlar
1999-yilda tugʻilganlar
Kishilar
Makar Ignatov

Makar Denisovich Ignatov (ruscha: Макар Денисович Игнатов; 2000-yil 21-iyun, Sankt-Peterburg) — erkaklar oʻrtasidagi yakka holda konkida uchish musobaqalarida qatnashadigan rossiyalik figurali uchuvchi. Rossiya chempionatining kumush medali sovrindori (2021), Rostelecom Cup Gran-pri bosqichining bronza medali sovrindori (2019), Rossiya kubogi finali (2020) va Nebelhorn Trophy xalqaro Challenger seriyasi bosqichi (2019) gʻolibi. Makar bir dasturda toʻrt marta toʻrtlik sakrashni amalga oshirgan birinchi rus figurali uchuvchisi.

2021-yil 15-dekabr holatiga koʻra, Ignatov Xalqaro konkida uchish ittifoqi (ISU) reytingida 24-oʻrinni egallab turibdi.

Faoliyati 
2013—2014-yilgi mavsum Ignatov uchun avvalgilariga qaraganda kamroq muvaffaqiyatli boʻldi — butun Rossiya va yirik shahar turnirlarida bitta ham sovrinni qoʻlga kiritmadi. Oʻzining sogʻligʻi yomonlashgani tufayli Ignatov 2014 — 2015 va 2015—2016-yilgi mavsumlarni butunlay oʻtkazib yubordi, 2014-yilning aprelidan 2016-yilning sentyabrigacha birorta ham turnirni yakunlamadi. U asosan tizzalari bilan bogʻliq muammolar bilan qiynalardi, lekin boshqa jarohatlar ham bor edi. Bu barcha muammolarning asosiy sabablaridan biri boʻyining tez oʻsishi boʻlgan.

2017—2018-yilgi mavsumda Ignatov birinchi marta oʻsmirlar oʻrtasidagi Gran-pri bosqichiga qoʻshildi, u yerda kumush va bronza medallarini qoʻlga kiritdi, shu sababli u oʻsmirlar oʻrtasidagi Gran-pri finaliga yoʻllanma oldi. Oʻsmirlar oʻrtasidagi Gran-pri finalida Ignatov toʻrtinchi oʻrinni egalladi. Dekabr oyida kattalar oʻrtasidagi Rossiya chempionatida debyut qildi va u yerda 12-oʻrinni egallab, yanvar oyi oxirida oʻsmirlar oʻrtasidagi Rossiya chempionatida oltinchi oʻrin bilan cheklanib qoldi, bu natija esa unga jahon chempionatiga chiqishga imkon bermadi.

2020-yil 28-may kuni 2020—2021-yilgi mavsum uchun figurali uchish boʻyicha Rossiya terma jamoasiga nomzodlar roʻyxati eʼlon qilindi. Ignatov kattalar jamoasining asosiy guruhiga kiritildi. Koronavirus pandemiyasi tufayli joriy etilgan cheklovlar tufayli mavsumga tayyorgarlik odatdagidan kechroq boshlandi, biroq Ignatov Rossiya terma jamoasi aʼzosi sifatida iyun oyi boshida Kislovodskda oʻtkazilgan musobaqaga borishga muvaffaq boʻldi.

Natijalari

Manbalar 

2000-yilda tugʻilganlar
21-iyunda tugʻilganlar
Sankt-Peterburgda tugʻilganlar
Yashayotgan insonlar
Rossiyalik figurali uchuvchilar
Jordi Amat

Jordi Amat Maas () (1992-yil 21-martda tugʻilgan) — ispaniyalik professional futbolchi, Malayziya Superligasining Johor Darul Taʼzim klubida markaziy himoyachi sifatida oʻynaydi.

Jordi faoliyatining eng yaxshi qismini „Espanyol“ va „Swansea City“da oʻtkazgan, shuningdek, La Ligada „Rayo Valyekano“ (ikki marta) va „Betis“ sharafini himoya qilgan.

Amat Ispaniya terma jamoasida yoshlar darajasida oʻynagan.

Klubdagi faoliyati

Espanyol 
Kataloniya, Barselona, Kanet de Mar shahrida tugʻilgan Amat atigi yetti yoshida " Espanyol "ning yoshlar jamosiga qoʻshilgan. U Segunda B divizionida B jamoasi tarkibida maydonga tusha boshlagan.

2010-yil 24-yanvarda, 18 yoshga toʻlishiga ikki oy qolganda, Amat klub bilan La Ligadagi ilk oʻyinini oʻtkazgan va oʻz maydonida RCD Mallorcaga qarshi 1:1 hisobidagi durang bilan yakunlangan oʻyinida zaxiradan maydonga tushgan. U oʻzining birinchi mavsumini 26 oʻyin (barcha musobaqalarda 28) bilan yakunlagan.

Amat 2012/2013-yilgi mavsumda „Rayo Valyekano“ jamoasiga ijaraga berilgan. U 2013-yilning 24-fevralida Madrid jamoasi safidagi ilk golini „Real Valyadolid“ga qarshi oʻyinda kiritgan.

Swansea City 
2013-yil 27-iyunda Premer-liganing „Swansea City“ klubi Amatni 2,5 million funt sterlingga transfer qilganini eʼlon qilgan va futbolchi bilan toʻrt yillik shartnoma imozlgan. Amat 1-avgust kuni oʻzining rasmiy debyutini UEFA Yevropa Ligasi uchinchi saralash bosqichining birinchi oʻyinida „Malmyo“ FFga qarshi oʻtkazgan.

Rayo Vallecanoga qaytish 
2018-yilning 9-avgustida Amat nomaʼlum toʻlov evaziga „Rayo Valekano“ga qaytgan. U oʻn kun oʻtib „Sevilya“ ga qarshi oʻyin oʻtkazgan.

2019-yilning 1-avgustida, „Rayo“ quyi ligaga tushib ketganidan soʻng, Amat Belgiya birinchi divizioni vakili „KAS Eupen“ klubiga ijara asosida qoʻshilgan.

Johor Darul Taʼzim 
2022-yil 29-iyun kuni Amat Malayziya Superligasining Johor Darul Taʼzim FC jamoasiga qoʻshilgan. U 19-avgust kuni Osiyo Chempionlar Ligasi 1/8 finalida " Urawa Red Diamonds "ga qarshi oʻyinda (5:0) debyut qilgan.

Xalqaro faoliyati 
Amat 2009-yilda 17 yoshgacha boʻlgan ispaniya terma jamoasi safida oʻzining debyutini oʻtkazgan. Shuningdek, 18 yoshgacha, 19 yoshgacha, 20 yoshgacha va 21 yoshgacha boʻlgan toifalarda ham terma jamoa safida maydonga tushgan.

Faoliyat statistikasi

Yutuqlari 
Johor Darul Taʼzim

 Malayziya Superligasi : 2022
 Malayziya FA kubogi : 2022

Ispaniya U17

 FIFA U-17 Jahon chempionati uchinchi oʻrin: 2009

Manbalar 

Segunda División B oʻyinchilari
La Liga oʻyinchilari
Ispaniya futbolchilari
Yashayotgan insonlar
1992-yilda tugʻilganlar
Vіlnі. Neskorenі

Vіlnі. Neskorenі (ukraincha  — „Ozod. Boʻysinmagan“) – ukrainalik qoʻshiqchi Tina Karolning ukrain tilidagi qoʻshigʻi (singli). 2022 -yil 16-sentabrda chiqarilgan. Kompozitsiya Arkadiy Aleksandrov va Aleksandr Vysotskiy bilan hamkorlikda yozilgan.

Tavsif 
Tina Karolning ukrain tilidagi yangi qoʻshigʻi motivatsiya va kuch mavzusini koʻtaradi, oʻtmishdagi qoʻyilgan stereotiplardan xalos boʻlishga chaqiradi.

Rassom trekni bir necha oylik urushdan keyin ozod boʻlgan Ukraina xalqiga bagʻishlagan."Vaqtimiz boʻldi, biz ozod, yengilmas yurt uchun, hayot uchun kurashishga, gʻalaba bayrogʻimizni gʻurur bilan koʻtarishga tayyormiz. Bu qoʻshiq qarshilik mantrasiga, boʻysunmaslik irodaga, muqarrar oʻzgarishlarning ramziga oʻxshaydi! – dedi Tina Karol .Karol ushbu qoʻshiqni birinchi marta 2022-yil 10-sentyabrda Kiev metrosida boʻlib oʻtgan yakkaxon konsertida ijro etdi.

15-sentyabr kuni Karol oʻzining rasmiy Telegram-kanalida „Vilni. Neskoreni“ qoʻshigʻini rasmiy premyeradan oldin elon qildi. Kompozitsiya va videoklipning rasmiy chiqishi 16-sentyabr kuni barcha musiqiy platformalarda boʻlib oʻtdi.

Video klip 
„Vilni. Neskoreni“ premyerasi, 2022-yil 16-sentabrda ijrochilarning rasmiy YouTube kanalida boʻlib oʻtdi. Video klipni Kseniya Kargina va Elizaveta Kluzko tandemda boshqargan.

Tina Karol futuristik korinishlarda aks ettirilgan videoklipni suratga olishni Xarkov viloyatidagi qumli kvarts karerida, Xarkovdan taxminan 50 km uzoqlikda, Novovodolajskiy tumanida olib bordi. Video kilipda ishtirok etish qoʻshiqchi uchun xavfli qumlar va chidab boʻlmas sovuq sabab juda mashaqqatli boʻlgan.

Ijrochi oʻzining Telegram-kanalida ushbu videoning ekstremal suratga olish tafsilotlari bilan oʻrtoqlashdi. Videoning parchalarini olov bilan suratga olish paytida xonanda yonib ketishiga oz qoldi."Tasvirga olish paytida yongʻin chiqdi, alyuminiy zirhim qizib ketdi. . . Qizishni boshladim, men chidadim. . . Keyin yana bir necha soniyada kuyishlar boʻlishini angladim. Men yoʻlda yechinib, ramkadan olov orasidan yugurdim. Rostini aytsam va ogʻriqli. Biz suratga olishni tugatganda, men qiynalganim tufayli yigʻlab yubordim ", dedi sanʼatkor.Video ishning yorqin aksenti Atlas superkari boʻldi. Bu dunyoga mashhur Ukrainada ishlab chiqarilgan, karer boʻylab harakatlanishga muvaffaq boʻlgan yagona transport vositasi. Yangi video ishida Tina Karol bir nechta korinishlarni sinab koʻradi. Klipdagi xonandaning tashqi koʻrinishi uchun ukrainalik stilist Olga Revutskaya javobgar edi.

Grafikalar

Haftalik jadvallar

Oylik jadvallar

Manbalar 

2022-yil qoʻshiqlari
Ukrain tilidagi qoʻshiqlar
Mena Massoud

Mena Massoud (, 1991-yil 17-sentyabrda Misrning Qohira shahrida tugʻilgan) — kanadalik aktyor. Guy Ritchiening „Aladdin“ (2019) filmida Aladdin rolini ijro etgan. Jek Rayan teleserialida (2018) Terek Kassar tomonidan tasvirlangan.

Erta hayot va taʼlim 
Massoud 1991-yil 17-sentyabrda Qohirada (Misr) qibtiy nasroniy oilasida tugʻilgan, Kanadaning Markeme shahrida oʻsgan.

Boshlangʻich maktabda u xuddi shu nomdagi musiqali maktabda Piter Pan rolini oʻynadi. Soʻngra Massoud Toronto universitetiga oʻqishga kirgan, lekin bir yildan soʻng oʻqishni tashlab, Rayerson universitetining teatr boʻlimiga oʻqishga kirgan.

Martaba 
Mena Massoud aktyorlik faoliyatini „Nikita“ nomli serialining birinchi mavsumida Kamo bilan boshladi. 2011-yilda u „King“ serialida Malik Atassi va „harbiy kasalxona“ serialida Salman Zavab rolini oʻynadi. Keyinchalik Massoud „najot umidida“ teleserialida va „Americanistan“qisqa metrajli filmida rol oʻynagan.

2014-yilda aktyor afsonaviy amerikalik bokschi Muhammad Ali rolini „Americanistan“ qisqa metrajli filmida ijro etdi. Va 2015-yilda uning filmografiyasida nihoyat mashhur „ochiq yurak“ serialida muntazam rol oʻynaydi.

2017-yilda taniqli britaniyalik rejissyor Guy Ritchi Disneyning „Aladdin“ loyihasini suratga olmoqchi ekanligi maʼlum boʻlgach, hamma savol bilan qiziqdi — kim asosiy qahramonlarni — Aladdin va Malika Yaseminni oʻynaydi. Dunyo boʻylab kasting 2017-yil mart oyida ochilgan edi, ammo yozning boshiga kelib qidiruv hali muvaffaqiyatli boʻlmadi. 20 yoshdan oshgan, sharqona koʻrinishga ega, oʻynash, qoʻshiq aytish va raqsga tushadigan yosh yigitni topish unchalik oson emas edi. Rolga nomzodlar orasida hindistonlik Deva Patel, britaniyalik Riz Ahmed bor edi. Natijada, kanadalik Mena Massoud bosh rolni oʻynaydigan boʻldi.

Manbalar 

Yashayotgan insonlar
1991-yilda tugʻilganlar
17-sentabrda tugʻilganlar
Kanadalik erkak aktyorlar
Misrlik erkak aktyorlar
Yelena Ilyinix

Yelena Ruslanovna Ilyinix (ruscha: Еле́на Русла́новна Ильины́х; 1994-yil 25-aprel, Aktau, Qozogʻiston) — muz ustida raqs musobaqalarida qatnashgan rossiyalik figurali uchuvchi, 2014-yilgi jamoaviy musobaqalarda gʻolib chiqqan Olimpiya chempioni, Rossiyada xizmat koʻrsatgan sport ustasi.

Faoliyati 
Yelena eng katta muvaffaqiyatga Nikita Katsalapov bilan juftlikda erishgan: 2014-yilgi jamoaviy musobaqalarda Olimpiya chempioni va 2014-yilgi Qishki Olimpiya oʻyinlarida muz raqsi boʻyicha bronza medali sovrindori, 2012-yilgi Yevropa chempionatining bronza medali sovrindori, 2013-yil va 2014-yilgi Yevropa chempionatining kumush medali sovrindori boʻlgan. 2012, 2013, 2014-yillardagi Rossiya chempionatining uch karra kumush medali sohibi; 2010-yil oʻsmirlar oʻrtasidagi jahon chempioni. 2014-yil fevral holatiga koʻra, Ilyinix/Katsalapov juftligi ISU reytingida 7-oʻrinni egallagan. Juftlik 2014-yil aprel oyida tarqaldi.

Yelena 2014-yil aprel oyining ikkinchi yarmidan 2017-yil may oyigacha Ruslan Jiganshin bilan juftlikda muz ustida raqslarini ijro etdi. Ular 2015-yilgi Rossiya chempioni, 2015-yilgi jamoalar oʻrtasidagi jahon chempionati kumush medali sovrindorlari, 2014—2015-yilgi mavsumda Rossiya kubogi Gran-pri bosqichining kumush medali sovrindorlari, 2015—2016-yilgi mavsumda Xitoy kubogi Gran-pri bosqichining bronza medali sovrindorlari boʻlishgan.

2017-yil 16-may holatiga koʻra Ilyinix/Jiganshin juftligi Xalqaro konkida uchish ittifoqi (ISU) reytingida 24-oʻrinni egallagan.

Juftlik rekordlari

Natijalari 
(R. Jiganshin bilan)

 (N. Katsalapov bilan)

Shaxsiy hayoti 

Hozirda Yelena balet raqqosi Sergey Polunin bilan munosabatda. Yelena 2020-yil 16-yanvarda Mayamida (Florida, AQSh) oʻgʻil farzand dunyoga keltirdi.

Ilyinix — Pantene brendi elchisi. Sochi Olimpiadasi paytida uning ishtirokidagi parfyumeriyaning reklama roliklari televideniyeda „Sizga raqs hadya qilamiz!“ shiori ostida namoyish etildi.

Mukofotlar va sport unvonlari 

 Doʻstlik ordeni (2014-yil 24-fevral) — jismoniy tarbiya va sportni rivojlantirishga qoʻshgan ulkan hissasi, 2014-yilda Sochida boʻlib oʻtgan XXII qishki Olimpiya oʻyinlarida yuqori sport yutuqlari uchun.
 Rossiyada xizmat ko'rsatgan sport ustasi (2014-yil 10-fevral)
 Rossiyaning xalqaro toifadagi sport ustasi (2011-yil 23-may).

Manbalar 

Rossiyaning Doʻstlik ordeni sohiblari
Yashayotgan insonlar
Rossiyalik figurali uchuvchilar
Robert Rubčić

Robert Rubčić () (1963-yil 2-noyabrda tugʻilgan) — xorvatiyalik sobiq futbolchi va futbol murabbiyi.

Futbolchilik faoliyati 
Futbolchi sifatida Rubčić faoliyatining koʻp qismini HNK Rijeka jamoasida oʻynagan. 1982 va 1996-yillar oraligʻida 184 liga oʻyinida maydonga tushgan. U 5 yil davomida klub sardori boʻlgan va 1990-yilda mustaqillikdan soʻng birinchi Xorvatiya milliy futbol jamoasining asosiy oʻyinchilaridan biriga aylangan. U 1990-yil 22-dekabrda Rijekada Ruminiyaga qarshi oʻrtoqlik oʻyinida debyut qilgan. U 86-daqiqada Zlatko Kranjčar oʻrniga zaxiradan maydonga tushgan.

Murabbiylik faoliyati 
U oʻzining murabbiylik faoliyati davomida Xorvatiyaning NK Orijent, NK Crikvenica va HNK Rijeka klublarini boshqargan, shuningdek, Xorvatiya futbol terma jamoasida yordamchi murabbiy, Rijekada sport direktori va skaut boʻlgan. 2010-yilning sentabrida Bangladesh terma jamoasi bosh murabbiyi etib tayinlangan. U 1 yillik shartnoma imzolagan va mamlakatni boshqargan 14-xorijiy murabbiyga aylangan.

Rubčić texnik jihatlarga urgʻu berib, butun oʻyin davomida koʻproq yugurish va tezlikni afzal koʻrgan. Uning taktikasiga koʻra, terma jamoa 4-2-3-1 sxemasida oʻynagan va bu jamoaga eng mos deb hisoblangan. 2010-yilgi Osiyo oʻyinlarida odamlar Robertdan koʻp narsa kutishgan edi, lekin u odamlarning umidlarini oqlay olmagan, chunki Bangladesh Osiyo oʻyinlaridan chiqib ketgan va barcha oʻyinlarda magʻlubiyatga uchragan. U 2011-yilning 14-iyunida Bangladesh federatsiyasi tomonidan 2014-yil JCh saralashida Pokistonga qarshi oʻyin arafasida ishdan boʻshatilgan. U 2-iyun kuni Bangladeshni tark etgan.

Foaliyat statistikasi

Klub statistikasi

Xalqaro oʻyinlari

Manbalar 

Xorvatiya futbolchilari
Yashayotgan insonlar
1963-yilda tugʻilganlar